da da da fr nl da da da da da da nb da da da da da da da da de da nl it da nl da en da nl sv da en hbs_lat da da
Jeg håber at finde nogen som har påfugle eller viden derom, da jeg er ret grøn på området.
Dvs. Jeg har støvsuget nettet for den generelle information der er at finde, men der er alligevel altid et eller andet man godt gad spørge om direkte.
Anyway, jeg fik et par foræret for ca 2 mdr siden.
Den almindelige indiske variant men et ret flot par så vidt jeg kan anskue det. Jeg har aldrig holdt andet fjerkræ andet end en håndfuld høns i ny og næ, så min viden er, eller var, ret begrænset.
De startede med 5 uger i en rengjort stald og kom for 3 uger siden ud i en tidligere hønsegård.
Samme dag de kom ud begyndte de at parre sig og for 10 dage siden lagde hun det første æg.
Nu har vi 5 stk liggende i en rugemaskine siden mandag, dvs HVIS der var held i sprøjten, så ser vi “pålinger” ca 5/7
Her torsdag eftermiddag lagde hun så endelig et æg inde i stalden, de første 5 blev lagt 4 forskellige steder udendørs.
Hun har lavet en fin rede i en halmballe jeg har lagt i et hjørne, perfekt!
Nu ser vi om hun fylder den op og ruger dem ud.
Hønsegården er alt for lille så jeg er ved at opføre et egentligt voliere, det bliver 4m højt.
90% genbrugsmaterialer, nettet jeg har er fra en af de mange nedlagte minkfarme hvor jeg har klippet bure op og fået stykker på 2,3x1 og 1,3m og godstykkelsen er mindst 3mm.
Hver anden er endda lavet af rustfrit stål.
Et par dages arbejde men til gengæld er der sparet mange tusind kr ift at skulle købe net som endda ville være af en ringere kvalitet!
Jeg håber at her er nogen som vil dele erfaringer og at jeg ikke bliver tvunget til at lave en facebookkonto ;)
jeg vil også læse med, da Påfugle også er på min ønskeliste. Så......vi får se hvem der kommer med et indlæg.
Nu er der 2 æg i reden i stalden, de står lige så fint op ad hinanden med spidsen opad, livet er skønt ;D
3. Æg kom i går ;)
Anna, reden og rugemaskinen
Så kom nr 4  ;D
Hun var lidt sen til at gå ind i dag, virkede lidt urolig, eller fjollet på en måde..